ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኪነታዊ ኣእምሮ፡ ርእሶም-ዝኸኣሉ ዓጽዋር ክእገዱ ጻዊዒት ቀሪቡ 19 ለካቲት 2019 ምንጪ ስእሊ, Getty Images መግለጺ ስእሊ, 'ንሓደ ማሽን ናይ ምቕታል ስልጣን ምሃብ ካብ ሓላፍነት ናጻ ክገብረካ ኣይክእልን'ዩ' ምምዕባል ብኪነታዊ ኣእምሮ (ኣርቲፊሻል ኢንተሊጀንስ) ዝእዘዙ ኣጽዋራት ኲናት ክእገድ ሓደ ጉጅለ ሊቃውንቲ ስነፍልጠት ጸዊዑ። ርእሱ-ዝኻኣለ (ኦቶኖሞስ) ኣጽዋራት ዘይተሓስበሉ ምብልሻው እንተድኣ ኣጋጢምዎ ንጹሃት ሰባት ክቐትል ይኽእል'ዩ ብምባል'ዮም ነቲ ጻዊዒት ኣቕሪቦም። ናይ ስነ-ምግባር (ኢቲክስ) ኪኢላት ብወገኖም፡ ብዘይ ናይ ሰብ ተሳትፎ ክትቀትል ምድላይ፡ ደረቱ ዝሓለፎ ሞራላዊ ስጉምቲ'ዩ ክብሉ ይገልጽዎ። እቲ ርእይቶ ኣብቲ ኣብ ዋሺንግተን ዲሲ ዝተኻየደ ኣኼባ ናይ 'ኣመሪካን ኣሶሴሽን ፎር ዘ ኣድቫንስመንት ኦፍ ሳይንስ' ዝብል ኣብ ምድንፋዕ ስነፍልጠት ዝነጥፍ ማሕበር'ዩ ቀሪቡ። ጓሓፍ ናብ ሮቦት ዝቕይሩ ደቂ ቶጎ ምውሳኽ ቁፅሪ ሮቦታት ፡ ስግኣት ሸቃሎ ዓለም 10 ዘይተኣደኑ ብድሆታት ዓለም ኣብ 2050 ሁማን ራይትስ ዎች (HRW) ዝተባህለ ተሓላቒ ጉጅለ ሰባዊ መሰላት፡ ሓደ ካብቶም 'ቀተልቲ ሮቦታት ይተኣገዱ' ዝብል ጎስጓስ ዘካይዱ ዘለዉ 89 ዘይመንግስታውያን ማሕበራት እዩ። ሜሪ ዌርሃም ድማ ሓንቲ ካብቶም ነቲ ብዓለም ደረጃ ነቲ ጎስጓስ ኣብ ምምራሕ ዝርከቡ ውልቀሰባት'ያ። "ብዛዕባ ብእግሮም ዝንቀሳቐሱን ዝዛረቡን ንዓለም ከይቆጻጸርዋ ኣይኮንናን ንዛረብ ዘለና። ስክፍታና ብዛዕባ ኣስጋኢ እናኾነ ዝኸይድ ዘሎ ርእሱ ኪኢሉ ዝንቀሳቐስ ምዕቡል ስርዓተ-ኣጽዋር'ዩ" ክትብል ንቢቢሲ ተዛሪባ። "ሰላሕ እናበሉ'ዮም ዝቕልቀሉ ዘለዉ። ሰብኣልቦ ነፈርቲ ኲናት ቀንዲ ኣብነታት ክኾናና ይኽእላ'የን። ባዕለን ነፊረን ዝበራን ዝዓልባን ወታሃደራውያን ነፈርቲ'ውን ኣለዋ። ንምንቅስቓስ ዝከታተላ ናይ ሓለዋ ሮቦታት'ውን ከምኡ። ኩሉ'ዚ፡ ናብ ርእሱ-ዝኻኣለ ስርዓተ ኣጽዋር ኲናት'ዩ ዝመርሕ'ዩ"። ሪያን ጋሪፒ፡ ኣብ ክሊርፓዝ ሮቦቲክስ ዝተባህለ ትካል፡ ሓለቓ ጉዳያት ቴክኖሎጂ ኮይኑ፡ ነቲ እገዳ ዝድግፍ'ዩ። ትካሉ፡ ወታሃደራዊ መሳርሒታት ንምስራሕ ኮትራት ዝወሰደ ይኹን'ምበር ንኲናት ዘገልግል ኪነታዊ ስርዓተ ኣጽዋር ብምኹናን፡ ከም ዘይሰርሖም ዘፍለጠ'ዩ። "ክበላሸዉ እንከለዉ፡ ብዘይ ተጸበኻዮ ኩነታት እዮም ዝበላሸዉ" ክብል ንቢቢሲ ገሊጹ። "ሽሕ'ኳ ዝተራቐቕና እንተ ኾንና፡ ኪነታዊ-ኣእምሮ ኣብ ምልላይ ምስሊ'ዩ ዝምርኮስ። ጽቡቕ ነገር'ዩ፡ እንተኾነ ግን ናይ ዓውደ-ኲናት ዳኛን፡ ፈራዶን፡ ፈጻሚን ክኸውን ዘኽእሎ ዝርዝራዊ ኣፍልጦን ብዛዕባ ዝሰርሓሉ ኩነታትን መረዳእታ የብሉን። "ርእሱ-ዝኸኣለ ስርዓተ-ኣጽዋር ንበይኑ ንምቕታልን ዘይምቕታልን ዝምልከት ውሳነ ክገብር ኣይክልን'ዩ። እቲ ክዉን (ዲ ፋክቶ) ውሳነ ኣቐዲሙ በቶም ብኣሽሓት ማይላት ርሒቖም ዝርከቡ ፈጠርቱ፡ ኣወሃሃድቱ ተመርመርትን ተወሲኑ'ዩ። ንሳቶም ግን፡ እቲ ኣጽዋር ኣብ ስራሕ ዝውዕለሉ ኩነታትን ቦታን ዋላሓንቲ ኣፍልጦ የብሎምን"። ፒተር ኣሳሮ ካብ ትካል ኒው ስኩል ኒው ዮርክ ከም ዝበሎ፡ ከምዚ ዓይነት ኲነት፡ ብፍላይ እቲ ብኪነታዊ ኣእምሮ ዝምራሕ ኣጽዋር ዘይሕጋዊ ቅትለት ምስ ዝፍጽም ሕጋዊ ሳዕቤን ኣለዎ። "ንሓደ ማሽን ናይ ምቕታል ስልጣን ምሃብ ካብ ሓላፍነት ናጻ ክገብረካ ኣይክእልን'ዩ። ምኽንያቱ ማሽናት ሞራላዊ ባእታታት ስለዘይኮኑ ብዛዕባ ሞትን ሂወትን ሚዛናዊ ውሳነ ክገብሩ ኣይክሉን'ዮም። "ስለዚ እቶም ነቶም ርእሰኮም-ዝኸኣሉ ኣጽዋራት ዝሰርሑ ሰባት ሓላፍነት ዝወስዱሉ ኩነታት ክህሉ ዝከኣል'ዩ"። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
